Biedrības „Latvijas petanka sporta federācija”

vienotais reģistrācijas numurs 40008143066,

 valdes sēdes protokols Nr. 1/2017

Biedrības „Latvijas petanka sporta federācija”, vienotais reģistrācijas numurs 40008143066, turpmāk tekstā – Biedrība LPSF, valdes sēde notiek Upesciemā, 2017.gada 6.janvārī, plkst.19.00.

Valdes sēdē piedalās:

Valdes locekļi: Juris Silovs, Gatis Miglāns, Ivars Dzenītis, Edgars Silovs un Ģirts Peirāgs.

Valdes sēdi vada: valdes loceklis Juris Silovs

 Valdes sēdi protokolē: Ivars Dzenītis

Darba kārtība:

1. Valdes sēdes protokola Nr. 8 apstiprināšana.

2. Pasaules čempionāta atlases turnīra nolikuma apstiprināšana.

3. Latvijas Republikas 2017. gada nolikums (spēļu grafiks, pielikumi).

4. Biedru kopsapulces sasaukšana 29.01.2017 (dienas kārtība).

5. Latvijas Čempionātā medaļas (informatīvi).

6. LPSF konta atlikums 2015. un 2016. gadā.

7. Budžeta pieprasījums LSFP 2017. gadam.

8. LPSF attīstības plāns 2017-2024 gadam.

9. Biedrības “Rīgas petanka” darbība.

 10. Finansējums dalībai Pasaules čempionātā Gentē (Beļģija).

 Sēdes norise:

1. Valdes protokola Nr. 8 apstiprināšana.

Juris Silovs ziņo, ka izskatītie jautājumi iepriekšējā sēde:

1.1. Biedrība “Sporta kluba “Petanks Ērģeme” uzņemšana par LPSF biedru.

 *Valde nolēma apstiprināt protokolu Nr.8. un atbilstoši biedrības ”Latvijas petanka sporta Federācija” statūtu 4. NODAĻAS , 4.2. apakšpunktam, biedrībai Sporta klubs "Ērģeme petanka" veikt kluba ikgadējo biedru naudas iemaksu LPSF.*

*Balsojums par sēdes norises p.1.: Par: Gatis Miglāns, Ivars Dzenītis, Juris Silovs, Edgars Silovs, Ģirts Peirāgs; Pret: nav; Atturas: nav.*

2. I. Dzenītis informē par Pasaules čempionāta atlases turnīra nolikumu..

2.1. Pasaules čempionāta atlases turnīrs notiks 2017. gada 14. un 15. janvārī Ādažos. Federācija sedz organizatoriskos izdevumus 150.00 EUR apmērā un spēlētāja dalības maksa noteikta 2.00 EUR par sacensību dienu. Sacensības un tiesāšana notiek pēc jaunajiem noteikumiem, kuri katram dalībniekam obligāti ir jāizlasa. J. Silovam līdz 09.01.2017 noorganizēt tiesnešu brigādi un I. Dzenītim veikt attiecīgas nolikuma korekcijas. Atlases turnīra nolikums līdz 10.01.2017 jānosūta LPSF biedriem.

 *Valde nolēma apstiprināt Pasaules čempionāta atlases turnīra nolikumu.*

*Balsojums par sēdes norises p.2.: Par: Gatis Miglāns, Ivars Dzenītis, Juris Silovs; Edgars Silovs, Ģirts Peirāgs; Pret: nav; Atturas: nav.*

3. Latvijas Republikas 2017. gada nolikums (spēļu grafiki, pielikumi).

3.1. Valde izskatīja ierosinājumus par 2017. gada LRČ nolikuma projektu. I. Dzenītis piedāvāja nolikumu izsūtīt LPSF biedriem un uz LPSF epastu iesūtītos KLUBA priekšlikumus par nolikumu un spēļu grafiku Valdei izskatīt un apkopot līdz 24.01.2017 un sagatavot nolikumu biedru kopsapulcei. J. Silovs piedāvā nolikumam pievienot sešus pielikumus – par licences, veselības apliecinājumu, pieteikumu Latvijas čempionātam, izziņu jauniešiem, par spelētāja uzņemšanu klubā, par spēlētāja pāreju.

*Valde nolēma ņemt vērā I. Dzenīša un J. Silova priekšlikumus un veikt nolikuma apkopojumu pēc LPSF biedru priekšlikumu saņemšanas*

*Balsojums par sēdes norises p.3.: Par: Gatis Miglāns, Ivars Dzenītis, Juris Silovs; Edgars Silovs; Pret: nav; Atturas: nav.*

4. Biedru kopsapulces sasaukšana **29.01.2017**.

4.1. J. Silovs piedāvā līdz 2016. gada 15. janvārim izsūtīt uzaicinājums LPSF biedriem par kopsapulces sasaukšanu un noteik sapulces vietu 29.01.2017 plkst.11.00 Upesciemā. J. Silovs piedāvā kopsapulcē apstiprināt 2017. gada nolikumu, lai laicīgi varētu uzsākt sezonu un izskatīt 2016. gada finansu pārskatu, revidenta ziņojumu un bilances apstiprināšanu, LPSF 2017. gada budžetu. Ģ. Peirāgs ierosina, ja līdz 13.01.2017 nebūs sagatavota grāmatvadības sadaļa, tad kopsapulcē izskatīt tikai 2017. gada nolikumu un par bužetu sasaukt atkārtotu LPSF biedru kopsapulci.

*Valde nolēma līdz 15.01.2017 izsūtīt uzaicinājumus, norādot dienas kārtības jautājumus, uz LPSF kopsapulci 29.01.2017 pl.11.00 Upesciemā.*

*Balsojums par sēdes norises p.4.: Par: Gatis Miglāns, Ivars Dzenītis, Juris Silovs; Edgars Silovs,*

*Ģ. Peirāgs; Pret: nav; Atturas: nav.*

5. Latvijas Čempionātā medaļas (informatīvi).

5.1. J. Silovs informē, ka LPSF medaļas 2017. gadam ir pasūtītas un tehniskās nianses (siluetu daudzums (vieniniekiem viens siluets, divniekiem divi silueti, trijniekiem trīs silueti un pareizrakstība) tiks atrisinātas līdz 1.02.2017.

 *Valde nolēma pieņemt zināšanai J. Silova ziņojumu.*

6. LPSF konta atlikums 2015 un 2016 gadā (informatīvi).

6.1. J. Silovs pēc Ģ. Peirāga un I. Dzenīša lūguma sagatavoja konta izrakstus par 2015. un 2016 gadu.

 *Valde nolēma pieņemt zināšanai J. Silova ziņojumu.*

7. Budžeta pieprasījums LSFP 2017. gadam.

7.1. J. Silovs informē, ka sadarbībā ar I. Dzenīti tika sagatavots pagaidu budžeta projekta pieprasījums LSFP. Ģ. Peirāgs ieteica vēlreiz pārskatīt budžeta pieprasījumu un pilnveidoto variantu līdz 2017. gada 15. janvārim iesniegt LSFP.

*Valde nolēma līdz* 2017. gada 15. janvārim iesniegt LSFP pilnveidotu budžeta pieprasījumu LSFP.

*Balsojums par sēdes norises p.4.: Par: Gatis Miglāns, Ivars Dzenītis, Juris Silovs; Edgars Silovs,*

*Ģ. Peirāgs; Pret: nav; Atturas: nav.*

8. LPSF attīstības plāns 2017-2024 gadam.

8.1. J. Silovs informē, ka LPSF valdei sadarbībā ar Andri Puzo (Upesciema Warriors kluba spēlētājs), Gundaru Lasmani ( Boule kluba prezidents) un Ivaru Dzenīti (Boule kluba spēlētājs) ir sagatavots LPSF attīstības plāns 2017-2024 gadam. J. Silovs piedāvā šo plānu iekļaut biedru kopsapulces dienas kārtībā un uzaicināt Andri Puzo prezentācijai.

*Valde nolēma iekļaut attīstības plāna prezentāciju biedru kopsapulces dienas kārtībā.*

*Balsojums par sēdes norises p.4.: Par: Gatis Miglāns, Ivars Dzenītis, Juris Silovs; Edgars Silovs,*

*Ģ. Peirāgs; Pret: nav; Atturas: nav.*

9. Biedrības “Rīgas petanka” darbība.

9.1. J. Silovs informē valdi par biedrības ‘Rīgas Petanka” kārtējo “ neizdarību”. “Rīgas Petanka”, vienīgais no LPSF klubiem, pieteikumu atlases turnīram iesūtīja tikai uz J. Silova personīgo e-pastu, kaut gan klubiem pieteikumi bija jānosūta uz federācijas e-pastu. LPSF Valdes pārstāvji ierosina izteikt rakstisku brīdinājumu biedrībai “Rīgas Petanka”.

*Valde nolēma izteikt rakstisku brīdinājumu biedrībai “Rīgas Petanka” par pieteikuma kārtības neievērošanu.*

*Balsojums par sēdes norises p.9.: Par: Gatis Miglāns, Ivars Dzenītis, Juris Silovs; Edgars Silovs,*

*Ģ. Peirāgs; Pret: nav; Atturas: nav.*

10. Finansējums dalībai Pasaules čempionātā Gentē (Beļģija).

10.1. Ģ. Peirāgs piedāvā piešķirt finansējumu dalībai Pasaules čempionātā Ģentē (Beļģija) no LPSF līdzekļiem. J. Silovs piedāvā noteikt delegāciju sešu cilvēku sastāvā (četri spēlētāji, treneris un delegācijas vadītājs). Katram delegācijas pārstāvim piešķirt EUR 200.00.

*Valde nolēma apstiprināt EUR 1200.00 finansējuma piešķiršanu dalībai Pasaules Čempionātā*.

*Balsojums par sēdes norises p.10.: Par: Gatis Miglāns, Ivars Dzenītis, Juris Silovs; Edgars Silovs, Ģ. Peirāgs; Pret: nav; Atturas: nav.*

Valdes sēde slēgta plkst.21.00

 Valdes sēdes vadītājs, Valdes loceklis J. Silovs

 Protokolētājs, Valdes loceklis I. Dzenītis